《畏风足不出户者数日矣，次儿自适园回，携到红梅两枝，怅然有感，插瓶赋之庚午》
清代·夏炜如

花纵关情奈老何，强吟新句儗东坡。颜頩似恨寒为祟，颊晕浑忘酒是魔。

儒行朴诚青眼少，客谈忼慨赤心多。狂风乍起须分付，莫遣春池皱作波。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。